Et uheld på E45 skaber kø i nordgående retning ved afkørsel 16 Hjallerup fredag eftermiddag.

Et trafikuheld skabte fredag eftermiddag kø i nordgående retning på E45. Uheldet skete mellem afkørsel 15 - Jyske Ås - og 16 - Hjallerup. En personbil havde påkørt en blokvogn. Der var ingen personer, der kom alvorligt til skade, det oplyser Heine Hansen, vagtchef ved Nordjyllands Politi. Der var også et mindre uheld i det andet spor, men det var kun materiel skade. Ifølge trafikken.dk var det venstre spor spærret mellem Jyske Ås og Hjallerup. Der skulle efter sigende være kø helt til Nørresundby. Klokken 16 var køen igen afviklet.